Burnside Vacation Package
St. George Historic District Vacation Package
Edmonds Waterfront Vacation Package
Browning Vacation Package
Carnaby Street Getaways
Colonia Condesa Getaways
Viareggio Beach Getaways Maties wil sake ná sewe maer jare regstel | Maroela Media
Ja, die Maroentruie het sedert hulle die eerste drie Varsitybekertitels van 2008-’10 gewen het, nog nie weer titelsukses geproe nie – en dit is ŉ teer puntjie vir dié klub wat deur die jare verreweg die meeste titels as Suid-Afrikaanse klubkampioen gewen het toe dié kompetisie nog gespeel is.
Maandagaand, voor ŉ volgepakte Matieskare in die Danie Craven-stadion, sal Chippie Oelofse se span dié saak wil regstel. Ironies genoeg sal hulle dit probeer vermag met twee Tukkies in hul span wat verlede jaar in Pretoria die Maties in hul vierde onsuksesvolle eindstryd sedert 2010 help klop het; en ook met twee Pukke, insluitende Marno Redelinghuys, wat die wendrie in 2016 gedruk het.
In hul vorige eindstrydkragmeting in 2016, het die NWU-Pukke met 7-6 gewen nadat die twee spanne minute lank op die vyfmeterlyn van Stellenbosch geskrum, gemaal en nogmaals geskrum en gemaal het. Want sien, die Pukke was met 0-6 agter en kon nie die vele strafskoppe pale toe mik met tyd wat verstreke was nie. Hulle móés druk en verdoel.
Daardie wedstryd was veel anders as die hardloopfees drie weke gelede in Potchefstroom toe die twee spanne in die laaste ligawedstryd van die seisoen met 33 elk gelykop gespeel het. Dit was albei se laaste ligawedstryd en sou beslis wie boaan die punteleer eindig en die eindstryd sou aanbied.
Wie gaan Maandagaand wen? Miskien die Maties, met hul groter ervaring van eindstryde. Vyftien van hulle 23-tal het al die spanning van ŉ eindstryd deurgemaak.
Die Pukke sal, aan die ander kant, dalk so ŉ raps meer sorgvry in hul benadering wees. Hulle het nie daardie rekord van sewe maer jare wat oor hulle hang wat reggestel moet word nie, en hulle is nie die gunstelinge nie.
Waagmoed aan hul kant kan dalk net die groot verrassingselement wees.
Die spanne wat bekend gemaak is –
Reinardt Fortuin; Duncan Saal, Michal Haznar, Chris Smit, Edwill van der Merwe; Christopher Smith, Remu Malan; Marno Redelinghuys, Janco Venter, Johan van Niekerk, Johan Momsen, Ernst van Rhyn, Neethling Fouché, Wilmar Arnoldi, Chippie Oelofse (kapt.). Bank: Craig Corbett, Ricky Nwagbara, Piet-Louw Strauss, Brandon Valentyn, Stefan Streicher, Brandon Nel, Munier Hartzenberg, Carlisle Nel.
NWU-Pukke: Tapiwa Mafura; Jimmy Mpailane, Evardi Boshoff, AK Nela, Dean Stokes; Schalk Hugo, Chriswill September; Tiaan Bezuidenhout (kapt.), Estehan Visagie, Gideon van der Merwe, Walt Steenkamp, Johan Retief, Robert Hunt, Louis van der Westhuizen, Matimu Manganyi. Bank: Percy Mngadi, Nelius Theron, Theodore Ferreira, Jaco Swanepoel, Wandile Mazibuko, Nkosana Mbatha, Henko Marais, Justin Newman.